cyanic-selkie/wikianc huggingface dataset:
পূর্ব এশিয়ার ইতিহাস
প্রাচীন চীনা সাম্রাজ্য
এরপর শাং সাম্রাজ্য হুয়াংহো নদীর উপত্যকায় শাসন করে। শাং সাম্রাজ্যের ইতিহাস জানা যায় শুজিং (ক্লাসিকস অব হিস্ট্রি), ব্যাম্বু অ্যানাল্‌স ও শিজি থেকে। প্রথাগত সময়কাল অনুযায়ী, শাংরা খ্রিস্টপূর্ব ১৭৬৬ থেকে ১১২২ অব্দ পর্যন্ত শাসন করে। কিন্তু ব্যাম্বু অ্যানাল্‌সে উল্লেখিত বর্তমান সময়ের নথি থেকে পাওয়া তথ্য অনুসারে তারা খ্রিস্টপূর্ব ১৫৫৬ থেকে ১০৪৬ অব্দ পর্যন্ত শাসন করে।
জাপানের ইতিহাস
জাপানের ইতিহাস তিন ভাগে বিভক্ত। চীন ও কোরিয়ার সাথে সম্পর্ক ও বিশ্বের অন্যান্য দেশের সাথে সম্পর্ক।
প্রারম্ভিক জাপান
জাপানে বসতি স্থাপিত হয় ৩০,০০০ বছর পূর্বে, যখন জাপানের দক্ষিণে কোরিয়া ও চীনের সাথে এবং উত্তরে সাইবেরিয়ার সাথে স্থল যোগাযোগ চালু হয়। ২০,০০০ বছর পূর্বে সমুদ্রতলের উত্থানের ফলে চারটি বৃহৎ দ্বীপ গঠিত হয় এবং বর্তমান সময়ে এশিয়া মহাদেশের সাথে জাপানের স্থল যোগাযোগ ১৫,০০০-১০,০০০ বছর পূর্বে সম্পূর্ণরূপে সমুদ্র বক্ষে হারিয়ে যায়। ফলে কোরীয় উপদ্বীপে কিছু অভিবাসন হয়।
প্রাচীন জাপানের পুরাণের কোজিকিতে জাপানের সৃষ্টি পুরাণ এবং সূর্যের দেবী আমাতেরাসুর সাথে সম্রাটদের বংশানুক্রমিক যোগসূত্র সম্পর্কিত বর্ণনা রয়েছে।
প্রত্নতত্ত্ব
প্রাচীন মৃৎশিল্প জাপানের কিশুতে বিকাশ লাভ করে। কিশুর দুটি যুগ বিভাগ রয়েছে। একটি জোমন (আনু. ৭,৫০০-২৫০ খ্রিস্টপূর্বাব্দ) এবং অপরটি ইয়াওই (আনু. ২৫০ খ্রিস্টপূর্বাব্দ - ২৫০ খ্রিষ্টাব্দ)।
সু লুইস
সু লুইস (জন্ম ২৮ ডিসেম্বর ১৯৫৪) একজন অস্ট্রেলীয় প্রাক্তন সাঁতারু। তিনি ১৯৭২ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
রিপাবলিক পি-৪৭ থান্ডারবোল্ট
রিপাবলিক পি-৪৭ থান্ডারবোল্ট (Republic P-47 Thunderbolt) হল একটি দ্বিতীয় বিশ্বযুদ্ধ যুগের যুদ্ধবিমান ১৯৪১ থেকে ১৯৪৫ সাল পর্যন্ত আমেরিকান কোম্পানি রিপাবলিক এভিয়েশন দ্বারা উত্পাদিত। এটি একটি সফল উচ্চতা ছিল, উচ্চতা যোদ্ধা এবং এটি গ্রাউন্ড-অ্যাটাক ভূমিকায় সর্বাগ্রে আমেরিকান ফাইটার বোমার হিসেবে কাজ করে। এর প্রাথমিক অস্ত্র ছিল আটটি .৫০ ক্যালিবার মেশিনগান, এবং এটি ৫ ইঞ্চি রকেট বা 2500 lb বোমা বহন করতে পারে।
থান্ডারবোল্ট স্বল্প থেকে মাঝারি পরিসরের এসকর্ট ফাইটার উচ্চ উচ্চতায় এয়ার থেকে এয়ার কমব্যাট এবং গ্রাউন্ড অ্যাটাক উভয় ক্ষেত্রেই কার্যকর ছিল। ইউরোপীয় এবং প্যাসিফিক থিয়েটার। পি-৪৭ কে শক্তিশালী প্র্যাট অ্যান্ড হুইটনি আর-২৮০০ ডাবল ওয়াস্প ১৮ সিলিন্ডার রেডিয়াল ইঞ্জিন ঘিরে ডিজাইন করা হয়েছিল, যা দুটি যুক্তরাষ্ট্র নৌবাহিনী/ইউনাইটেড স্টেটসমেরিন কর্পস যোদ্ধাদেরও চালিত করেছিল, গ্রুম্যান এফ৬এফ হেলক্যাট এবং ভোট এফ৪ইউ করসেয়ার।
অপারেটর
🇧🇴 🇧🇷   undefined 🇨🇴 🇨🇺 🇩🇴
ঘোষ তালব্য উষ্মধ্বনি
ঘোষ তালব্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʝ] বাংলা লিপিতে এই ধ্বনির কোনও বিশেষ বর্ণ নেই।
বাংলা ভাষায়
এই বর্ণটির উচ্চারণস্থান বাংলা "জ,‌‌" ও "ই"-এর মধ্যে অবস্থিত।
অন্যান্য ভাষায়
এটি গ্রিক ভাষা ছাড়াও বিশ্বের অনেক ভাষায় ব্যবহার করা হয়।
বলদেব রাজ চাওলা
বলদেব রাজ চাওলা ভারতের পাঞ্জাবের ভারতীয় জনতা পার্টির নেতা। তিনি পাঞ্জাব বিধানসভার প্রাক্তন সদস্য। চাওলা বিধানসভার ডেপুটি স্পিকার এবং পাঞ্জাব সরকারের ক্যাবিনেট মন্ত্রীর দায়িত্ব পালন করেছেন।
মিয়া গোলাম পরওয়ার
অধ্যাপক মিয়া গোলাম পরওয়ার (জন্ম: ৮ সেপ্টেম্বর ১৯৫৯) একজন বাংলাদেশি রাজনীতিবিদ এবং বাংলাদেশ জামায়াতে ইসলামীর সেক্রেটারি জেনারেল । এর পূর্বে ২০১৬ সালের নভেম্বর থেকে ২৫ ডিসেম্বর ২০১৯ পর্যন্ত তিনি জামায়াতের নায়েবে আমীর হিসেবে  দায়িত্ব পালন করেন। এছাড়া তিনি বাংলাদেশ শ্রমিক কল্যাণ ফেডারেশনের সভাপতির দায়িত্বও পালন করেছেন। গোলাম পরওয়ার ২০০১ সালের জাতীয় সংসদ নির্বাচনে খুলনা-৫ আসন থেকে জামায়াতের মনোনয়নে সংসদ সদস্য নির্বাচিত হন।
প্রারম্ভিক জীবন
গোলাম পরওয়ার ৮ সেপ্টেম্বর ১৯৫৯ সালে খুলনা জেলার ফুলতলা উপজেলাযর শিরোমণি গ্রামে জন্মগ্রহণ করেন। শিক্ষাজীবনে বি এল কলেজ থেকে হিসাববিজ্ঞানে বিকম. ও এমকম. পাশ করার পর অধ্যাপনা ও সাংবাদিকতার সাথে জড়িত ছিলেন।
রাজনৈতিক জীবন
২০০১ সালের অষ্টম জাতীয় সংসদ নির্বাচনে খুলনা-৫ (ফুলতলা-ডুমুরিয়া) আসন থেকে জামায়াতের মনোনয়নে সংসদ সদস্য নির্বাচিত হন। একই আসনে ১৯৯১ ও ২০০৮ সালের জাতীয় নির্বাচনে পরাজিত হন। ২০১৮ সালে একাদশ জাতীয় সংসদ নির্বাচনে তিনি বিশ দলীয় জোট থেকে একই আসনে প্রার্থী হিসেবে মনোনীত হন। কিন্তু নির্বাচনের দিন তার কর্মীদের “ভোটারদের কেন্দ্রে ঢুকতে না দেওয়া, এজেন্টদের কেন্দ্রে ঢুকতে বাধা দেওয়া, দলীয় নেতা-কর্মীদের গ্রেপ্তারের” কারণ দেখিয়ে তিনি নির্বাচন বর্জন করেন।
গ্রেফতার ও কারাবরণ
২০১০ সালের ৩০ শে জুন খুলনায় একটি মিছিল থেকে গ্রেফতার হয়ে পাঁচ বছর কারাভোগ করেন, এবং পরবর্তীতে বিভিন্ন সময়ে বিভিন্ন মেয়াদে তিন থেকে চার বার কারান্তরীন হন। তিনি ২০১২ সালে কারা বরণ করেন।
খোয়াই নদী
খোয়াই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের হবিগঞ্জ ও কিশোরগঞ্জ জেলার একটি নদী। নদীটির দৈর্ঘ্য ১৬৬  কিলোমিটার, গড় প্রস্থ ১০৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোয়াই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২২।
প্রবাহ
খোয়াই নদী ভারতের ত্রিপুরা ও বাংলাদেশের সিলেট বিভাগের মধ্য দিয়ে প্রবাহিত একটি নদী। এর উৎপত্তিস্থল ত্রিপুরার আঠারমুড়া পাহাড়। এটি ত্রিপুরার তৃতীয় দীর্ঘতম নদী। সেখান থেকে নদীটি উত্তর-পশ্চিম মুখে প্রবাহিত হয়ে সিলেট জেলার বাল্লা নামক স্থান দিয়ে বাংলাদেশে প্রবেশ করে। নদীটি হবিগঞ্জ জেলার পূর্বপ্রান্ত দিয়ে প্রবাহিত হয়ে মেঘনা নদীতে গিয়ে মিশেছে। ভারতের খোয়াই এলাকার ভেতর দিয়ে নদীটি বাংলাদেশে এসেছে বলে ঐ এলাকার নামানুসারে এর নাম করণ করা হয়েছে “খোয়াই” ।
খোয়াই নামের উৎপত্তি সম্পর্কে একটি কিংবদন্তি প্রবাদ আছে : খোয়াই নদীর প্রাচীন নাম ক্ষমা বা ক্ষেমা । ক্ষেমা নাম করণের পেছনে একটি জনপ্রবাদ রয়েছে। একবার এক ভিনদেশী বণিক তার পানসী নৌকা নিয়ে এই নদীর তীরে নোঙ্গর করে ফেলে খাসিয়াদের একটি পূজা উৎসব উপভোগ করছিল। যুবকের রূপে মুগ্ধ হয়ে অভিজাত এক খাসিয়া কন্যা তাকে ভালবেসে বিয়ে করার জন্য ইচ্ছা প্রকাশ করে । কিন্তু খাসিয়া সম্প্রদায় তাকে নিজেদের সম্প্রদায়ের একজন যুবকের সাথে ঐ কন্যার বিবাহ দিলে ক্ষেমা বা ক্ষাম নামের ঐ খাসিয়া কন্যা নদীতে আত্মাহুতি দেন । সেই থেকে এই নদীর নাম ক্ষেমা বা ক্ষমা
শেন লুইস (সাতারু)
শেন লুইস (১৮ মার্চ ১৯৭৩ - ২১ ফেব্রুয়ারি ২০২১) ছিলেন একজন অস্ট্রেলীয় সাঁতারু। তিনি ১৯৯২ গ্রীষ্মকালীন অলিম্পিকে পুরুষদের ১০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
নিমা আরকানি-হামিদ
প্রথম জীবন
আরকানি-হামিদের বাবা-মা, জাফরঘোলি "জাফর" আরকানী-হামেদ এবং হামিদে আলাস্তি উভয়ই ইরানের পদার্থবিদ। তার পিতা তাবরিজের বাসিন্দা, তিনি ১৯৭০ সালে এপোলো প্রোগ্রামের একজন সদস্য ছিলেন। তিনি তেহরানের শেরিফ প্রযুক্তি বিশ্ববিদ্যালয়ের পদার্থবিদ্যা বিভাগে ছিলেন এবং পরে মন্ট্রিলের ম্যাকগিল বিশ্ববিদ্যালয়ে পৃথিবী ও গ্রহ বিজ্ঞান পড়িয়েছিলেন। আরকানি-হামেদ সত্তরের দশকে শিশু বয়সে পরিবারের সাথে একটি ইরান থেকে কানাডায় অভিবাসিত হয়েছিল।
শিক্ষা জীবন
আরকানি-হামেদ ১৯৯৩ সালে গণিত ও পদার্থবিজ্ঞানে যৌথ ডিগ্রি নিয়ে টরন্টো বিশ্ববিদ্যালয়ে স্নাতক হন এবং এর পরে তিনি পড়াশুনার জন্য ক্যালিফোর্নিয়া, বার্কলেতে গিয়েছিলেন, যেখানে তিনি লরেন্স হলের তত্ত্বাবধানে কাজ করেছিলেন। তার স্নাতক শিক্ষার গুরুত্বপূর্ণ বিষয় ছিল অতি-প্রতিসাম্য(সুপারসিমেট্রি) এবং ফ্লেভার পদার্থবিজ্ঞান (প্রাথমিক কনার সঙ্গে সম্পর্কিত)। তার পিএইচডি গবেষণামূলক প্রবন্ধের শিরোনাম ছিল "অতি-প্রতিসাম্য এবং ক্রমোচ্চ শ্রেণীবিভাগ" (সুপারসিমেট্রি অ্যান্ড হাইয়ারার্কি‌)। তিনি ১৯৯৭ সালে পিএইচডি প্রাপ্ত হন এবং উচ্চশিক্ষার জন্য স্ট্যানফোর্ড বিশ্ববিদ্যালয়ে যান। এই সময়ে তিনি সাভাস ডিমোপল্লোসের সাথে একত্রে কাজ করতেন এবং পদার্থবিদ্যার উচ্চ ডাইমেনশন বা মাত্রা বিষয়ে গবেষণা করেছিলেন।
১৯৯৯ সালে তিনি বার্কলের ক্যালিফোর্নিয়া বিশ্ববিদ্যালয়ের পদার্থবিজ্ঞান বিভাগে যোগদান করেন। তিনি ২০০১ সালের জানুয়ারির শুরুতে বার্কলে থেকে অনুপস্থিতির ছুটি নিয়ে হার্ভার্ড বিশ্ববিদ্যালয় পরিদর্শন করার জন্য আসেন এবং ২০০২-২০০৮ সাল থেকে তিনি হার্ভার্ডে অধ্যাপক হিসাবে নিয়োজিত ছিলেন। ২০০৮ সাল থেকে তিনি নিউ জার্সির প্রিন্সটনের ইনস্টিটিউট ফর অ্যাডভান্সড স্টাডিতে স্কুল অফ ন্যাচারাল সায়েন্সেসের অধ্যাপক।
সম্মান ও পুরস্কার
২০০৩ সালে ইউরোপীয় পদার্থ‌বিজ্ঞান সমিতি তাকে গ্রিভভ পদক দিয়ে সম্মানিত করেন।
২০০৫ সালের গ্রীষ্মে হার্ভার্ডে থাকাকালীন তিনি শ্রেষ্ঠ শিক্ষক হিসাবে সম্মানিত হন এবং তাকে ফি বিটা কাপ্পা পুরস্কার দেওয়া হয়।
পদার্থ‌বিজ্ঞানে অসামান্য এবং মৌলিক অবদান রেখেছেন এমন তরুণ বিজ্ঞানীদের টেল আভিব বিশ্ববিদ্যালয় থেকে রেমন্ড এবং বেভারলি স্যাকলার পুরস্কার দিয়ে সম্মানিত করা হয়, নিমা আরকানি-হামিদ ২০০৮ সালে এই পুরস্কার অর্জন করেছিলেন।
নিমা আরকানি-হামিদ ২০০৯ সালে আমেরিকান কলা ও বিজ্ঞান পরিসদের সদস্য হিসাবে নির্বাচিত হয়েছিলেন।
নিমা আরকানি-হামিদ ২০১০ সালে কর্নেল বিশ্ববিদ্যালয়ে সম্মানিত প্রভাষক হিসাবে বক্তব্য রাখেন। সেখানে তিনি "মৌলিক পদার্থবিজ্ঞানের ভবিষ্যত" নিয়ে তিনটি পর্যায়ে বক্তৃতা দেন। এছাড়াও পদার্থবিদ্যার অবক্ষেপণ বিস্তার বা "স্ক্যাটারিং আ্য়‌ম্প‌্লিটিউড" বিষয়ে ও ৫ টি পর্যায়ে বক্তৃতা দেন। ‌ বর্তমানে তিনি কর্নেল বিশ্ববিদ্যালয়ের একজন সম্মানিত অধ্যাপক।
২০১২ সালে বিশিষ্ট ইন্টারনেট উদ্যোক্তা ইউরি মিলনারের উদ্যোগে পদার্থবিজ্ঞানে এক বিশেষ মৌলিক পদার্থবিজ্ঞান বা ফান্ডামেন্টাল ফিজিক্স পুরস্কারের আয়োজন করা হয় এবং নিমা আরকানি-হামিদ এই পুরস্কার পান।
২০১৩ সালে পদার্থবিদ্যা বিষয়ের উপর ভিত্তি করে পার্টিকল ফিভার নামক এক তথ্যচিত্র তৈরি করা হয় যা পরবর্তীকালে বিশেষ পুরস্কার পায়, সেই তথ্যচিত্রে ৬ জন সমকালীন বিখ্যাত পদার্থবিদের নাম উল্লেখ করা হয়েছিল যাদের মধ্যে নিমা আরকানি-হামিদ ছিলেন অন্যতম।
নিমা আরকানি-হামিদ ২০১৭ সালে জাতীয় বিজ্ঞান পরিসদের সদস্য হিসাবে নির্বাচিত হয়েছিলেন।
শেরিস রাঞ্চ
শেরিস রাঞ্চ নেভাদার পাহরুমে একটি আইনি পতিতালয়। রাজ্যের অন্যান্য পতিতালয়ের থেকে ভিন্ন, এটি একটি রিসোর্ট শৈলীতে তৈরি, যেখানে উন্নত রুম এবং আসবাব, স্পোর্টস বার, টেনিস কোর্ট, একটি স্পা এবং আউটডোর সুইমিং পুল রয়েছে।
কিরিবাস–চীন সম্পর্ক
কিরিবাস—চীন সম্পর্ক হল কিরিবাস এবং গণপ্রজাতন্ত্রী চীনের মধ্যকার দ্বিপাক্ষিক সম্পর্ক। কিরিবাস সরকার প্রজাতন্ত্রী চীনকে স্বীকৃতি দিয়েছে, এবং ওয়ান চায়না পলিসি অনুযায়ী বেইজিংয়ের সাথে বর্তমানে কিরিবাসের আনুষ্ঠানিক কোনো সম্পর্ক নেই। কারণ এ নীতি অনুযায়ী আরওসিকে স্বীকৃতি দেওয়া রাষ্ট্রের সাথে চীন সম্পর্ক রাখে না। তবে পূর্বে এ দুই রাষ্ট্রের মধ্যে সম্পর্ক বিদ্যমান ছিল।
সম্পর্ক
প্রজাতন্ত্রী চীন তথা তাইওয়ান এবং গণপ্রজাতন্ত্রী চীনের জন্য ওশেনিয়া সর্বদাই একটি কূটনৈতিক প্রতিযোগিতার কেন্দ্র। ওশেনিয়ার আটটি রাষ্ট্র পিআরসিকে, আর ছয়টি রাষ্ট্র আরওসিকে স্বীকৃতি দিয়ে আসছে। আটলান্টিক তীরবর্তী রাষ্ট্রসমূহ তাদের বৈদেশিক নীতিতে পরিবর্তন আনা মাত্র এই নম্বরে কিছুটা তারতম্য আসে, এবং কূটনৈতিক স্বীকৃতি বেইজিং থেকে তাইপেইতে চলে আসে। ওয়ান চায়না পলিসি অনুযায়ী কোনো রাষ্ট্রই দুই চীনের সাথে কূটনৈতিক সম্পর্ক বজায় রাখতে পারবে না। আর এর ফলে আটলান্টিকের ছোট রাষ্ট্রসমূহও পিআরসি এবং আরওসি উভয় রাষ্ট্রের জন্য কূটনৈতিক প্রতিযোগিতার ময়দান। ২০০৩ সালে গণপ্রজাতন্ত্রী চীন প্যাসিফিক আইল্যান্ডস ফোরামের সাথে কূটনৈতিক বন্ধন সুদৃঢ় করার ঘোষণা দেয়। একই সাথে সংস্থাটিকে দেওয়া অর্থনৈতিক সহায়তামূলক কার্যক্রম জোরালো করার কথাও বলেন। একই সাথে পিআরসির প্রতিনিধি ঝউ হোয়েনঝং বলেন, "পিআইএফের উচিত তাইওয়ানের সাথে যেকোনো প্রকার চুক্তি থেকে বিরত থাকে, তা হতে পারে আনুষ্ঠানিক চুক্তি বা মৌখিক।" ২০০৬ সালে গণপ্রজাতন্ত্রী চীনের প্রধানমন্ত্রী ওয়েন জিয়াবো ঘোষণা করেন, যে পিয়ারসি আটলান্টিক দ্বীপরাষ্ট্রসমূহের সাথে তাদের অর্থনৈতিক সহযোগিতা বৃদ্ধি করবে। পিআরসি আরো অর্থনৈতিক সাহায্য দেবে, আটলান্টিকের উন্নয়নশীল রাষ্ট্রসমূহের জন্য শুল্প প্রত্যাহার করে নেবে, ঐ সকল রাষ্ট্রসমূহের বার্ষিক ঋণ দেবে, বিনামূল্যে ম্যালেরিয়া-বিরোধী ঔষধ দেবে এবং দ্বীপরাষ্ট্রসমূহের দুই হাজার সরকারি কর্মকর্তা এবং প্রযুক্তিবিদদের প্রশিক্ষণের ব্যবস্থা করবে। ২০০৬ সালে ওয়েনের মাধ্যমে প্রথমবারের মত কোনো চীনের প্রধানমন্ত্রী আটলান্টিক দ্বীপসমূহে সফরে যায়, যাকে তাইপেই টাইমস "চীন এবং তাইওয়ানের মধ্যে একটি দীর্ঘস্থায়ী কূটনৈতিক যুদ্ধ-ময়দান" হিসেবে অভিহিত করে। একইভাবে সাউথ প্যাসিফিক বিশ্ববিদ্যালয়ের প্যাসিফিক স্টাডিজ বিভাগের অধ্যাপক রন ক্রোকম্বে বলেন, "আটলান্টিকে চীনের সফরসংখ্যা অন্য যেকোনো দেশের তুলনায় বেশি"।
ইতিহাস এবং বর্তমান অবস্থা
কিরিবাস ১৯৮০ সালে প্রথম গণপ্রজাতন্ত্রী চীনের সাথে সম্পর্ক স্থাপন করে এবং তেইশ বছর ধরে তা নির্বিঘ্নে পরিচালিত হয়। ২০০৩ সালে নভেম্বর মাসে তারাওয়া তাইপেইয়ের সাথে কূটনৈতিক সম্পর্ক স্থাপন করে। সাথে সাথেই বেইজিং দেশটির সাথে সম্পর্ক বিচ্ছিন্ন করে। পিআরসির জন্য কিরিবাসের সাথে সম্পর্ক তুলনামূলকভাবে অধিক গুরুত্বপূর্ণ, কারণ সেখানে ১৯৯৭ সালে একটি কৃত্রিম উপগ্রহ শনাক্তকরণ যন্ত্র স্থাপন করেছিল বেইজিং। ফলে সম্পর্ক বিছিন্নের তিন সপ্তাহ পর কিরিবাসের রাষ্ট্রপতি আনোতে তংকে তাইওয়ানের সাথে সম্পর্ক বিচ্ছিন্ন করে ওয়ান চায়না পলিসির প্রতি তার স্বীকৃতি পুনঃস্থাপনের জন্য বলে। সম্পর্ক বিচ্ছিন্নের তিন সপ্তাহ পরই, কিরিবাসে তারা তাদের কৃত্রিম উপগ্রহ শনাক্তকরণ যন্ত্রের উপর থেকে অধিকার হারায়; কারণ তখন কিরিবাস জাতিসংঘে তাইওয়ানকে সমর্থন করতে শুরু করে।
২০০৪ সালে রাষ্ট্রপতি তং বলেন যে তিনি বিশ্বাস করেন পিআরসি এখনও তার দেশের উপর প্রভাব বিস্তার করতে চেষ্টা করছে।
বঙ্গভবন
বঙ্গভবন বাংলাদেশের রাষ্ট্রপতির বাসভবন ও কার্যালয়। স্থাপনাটি দেশের রাজধানী ঢাকাতে অবস্থিত। প্রাসাদটি মূলত ব্রিটিশ ভাইসরয় অফ ইন্ডিয়ার অস্থায়ী বাসস্থান হিসেবে ব্যবহৃত হয়েছে। ১৯৪৭ থেকে ১৯৭১ সাল পর্যন্ত স্থাপনাটি পূর্ব পাকিস্তানের গভর্নরের বাসস্থান হিসেবে ব্যবহৃত হয়েছে।
ইতিহাস
বাংলার সালতানাতের আমলে বঙ্গভবন যে স্থানে তা ছিল হযরত শাহজালাল দাখিনি নামক ঢাকার এক সুফিসাধকের। সুলতানের চরের দ্বারা সুফিসাধক এবং তার অনুসারীগণ নিহত হলে তাদের এখানে কবর দেওয়া হয়। স্থানটি জলদি সাধকের ভক্তদের মাঝে মাজার হিসেবে পরিচিত লাভ করতে থাকে। বঙ্গভবন এলাকায় মানুক হাউস  নামে একটি ইমারত ছিল। জনশ্রুতি আছে ব্রিটিশ রাজত্বের সময় আর্মেনিয় জমিদার মানুকের নামানুসারে এর নামকরণ করা হয়। ঢাকার নবাব খাজা আবদুল গনি মানুষের কাছ থেকে স্থানটি কিনে নেন এবং এখানে একটি বাংলো তৈরি করেন, যার নাম দেওয়া হয় দিলখুশা ।
১৯০৫ সালের বঙ্গভঙ্গের পরে পূর্ববঙ্গ এবং আসামের সরকার এ স্থানটি কিনে নেয় এবং একটি প্রাসাদোপম বাড়ি তৈরি করে যা ১৯১১ সাল পর্যন্ত ভারতের গভর্নর জেনারেলের অস্থায়ী বাসস্থান হিসেবে ব্যবহৃত হয়। ১৯১১ থেকে ১৯৪৭ সাল পর্যন্ত প্রাসাদটিকে গভর্নর হাউস নামে ডাকা হত এবং বাংলার গভর্নরের অস্থায়ী বাসভবন হিসেবে ব্যবহৃত হত। ভারত বিভাগের পরে ১৯৪৭ সালে পাকিস্তানের জন্ম হয় এবং প্রাসাদটি পূর্ব পাকিস্তানের গভর্নরের বাসভবনে পরিণত হয়। ভবনটি বেশ কয়েক বার ১৯৬১ সালে ঝড়ে ক্ষতিগ্রস্ত হয়। ১৯৬৪ সালে ভবনটি পুনঃনির্মাণ শেষ হয়।
বাংলাদেশের স্বাধীনতা যুদ্ধের পরে ১৯৭২ সালের জানুয়ারি ১২ তারিখে গভর্নর হাউসের নাম পরিবর্তন করে বঙ্গভবন করা হয়। ওই দিনই আবু সাইদ চৌধুরী বাংলাদেশের প্রথম সাংবিধানিক রাষ্ট্রপতি হন এবং এ স্থানকে রাষ্ট্রপতির বাসভবন হিসেবে ব্যবহার করেন। সামরিক শাসক জিয়াউর রহমান এবং হুসেইন মুহাম্মদ এরশাদের সময়ও ভবনটি রাষ্ট্রপতির বাসভবন ছিল।
নকশা
ব্রিটিশ আমলে ঢাকায় স্থাপিত অন্যান্য স্থাপত্যের মতো বঙ্গভবনও অনেকটা ভিক্টোরিয়া স্থাপত্যে নির্মিত। ১৯৬১ এবং ১৯৬৪ সালে সংস্কারের পর এখানে ইসলামি স্থাপত্য ও বাঙালি স্থাপত্যের সমন্বয় ঘটানো হয়। চারদিকে লম্বা প্রাচীর ঘেরা মূলভবন ত্রিতল। প্রাসাদোপম চত্ত্বরের চারপাশে সবুজ এবং বৃক্ষরাজি দ্বারা আবৃত। নিচতলার মেঝের চত্বরের ক্ষেত্রফল ৬৭০০ বর্গমিটার। রাষ্ট্রপতির বাসভবন উত্তর-পূর্ব দিকে অবস্থিত, এর দ্বিতীয় তলায় পাঁচটি সুদৃশ্য শয়নকক্ষ রয়েছে।
রাষ্ট্রপতির দপ্তর, সামরিক ও বেসামরিক সচিবালয়, অন্যান্য কর্মকর্তা এবং দর্শকদের জন্য ভিন্ন ভিন্ন কক্ষগুলো নিচতলায় অবস্থিত। এছাড়া এতে রয়েছে আসবাবপত্র রাখার কক্ষ, একটি সম্ভোজনকক্ষ, একটি দরবারকক্ষ, একটি ছোটো ভোজনকক্ষ এবং স্থানীয় দর্শনার্থীদের জন্য একটি ছোটো সভাকক্ষ। এ ছাড়া দ্বিতীয় তলায় পাঁচটি অফিসকক্ষ, একটি নিয়ন্ত্রণকক্ষ এবং একটি স্টোডিও আছে। তৃতীয় তলায় বৈদেশিক কূটনীতিক এবং সরকারের উচ্চপদস্থ কর্মকর্তাদের জন্য রয়েছে চারটি আলাদা কক্ষসমষ্টি।
বঙ্গভবনে রয়েছে ৪৭ একরের খোলা জায়গা, এখানে নিরাপত্তা-অফিস, ডাকঘর, ব্যাংক, ক্যান্টিন, দর্জির দোকান, একটি তিন গম্বুজবিশিষ্ট মসজিদ, রাষ্ট্রপতি নিরাপত্তা রেজিমেন্টের জন্য একটি ব্যারাক রয়েছে, যা বঙ্গভবনের প্রধান ফটকের কাছাকাছি অবস্থিত। বঙ্গভবনের কর্মকর্তা এবং কর্মচারীদের জন্য থাকার কোয়ার্টার রয়েছে বঙ্গভবনের আলাদা তিনটি স্থানে। এখানে সামরিক সচিব এবং সহকারী সামরিক সচিবের জন্য রয়েছে আরও দুটি বাংলো।
সন্তোষ সিংহ চৌধুরী
সন্তোষ সিংহ চৌধুরী (জন্ম: ১৬ জুন ১৯৪৬) ভারতীয় জাতীয় কংগ্রেসের সদস্য। তিনি ২০১৪ সালের জলন্ধর (লোকসভা কেন্দ্র) থেকে ভারতীয় সাধারণ নির্বাচনে জয়ী হয়েছিলেন।
স্প্রেডশিট
thumb|right|279px|একটি স্প্রেডশিট প্রোগ্রামের অ্যানিমেশন স্প্রেডশিট (Spreadsheet) স্প্রেডশিট এর আভিধানিক অর্থ হল ছড়ানো বড় মাপের কাগজ। ব্যবসায় প্রতিষ্ঠান আর্থিক হিসাব সংরক্ষণের জন্য এ ধরনের কাগজ ব্যবহার করা হয়। এ কাগজের ছক করে (রো ও কলাম) একটি ব্যবসায় প্রতিষ্ঠান পূর্ণাঙ্গ আর্থিক চিত্র তুলে ধরা যায়। বর্তমানে কাগজের স্প্রেডশিটের স্থান দখল করেছে সফটওয়্যার নির্ভর স্প্রেডশিট প্রোগ্রাম। মূলত স্প্রেডশিট হচ্ছে কম্পিউটার প্রগ্রাম যা কাগজের ওয়ার্কশিটের নকল বা সিমুলেশন। স্প্রেডশিট প্রোগ্রামে টেবিল বা সারণি আকারে তথ্য সন্নিবেশ ও উপস্থাপন এবং এগুলির উপর গাণিতিক বিভিন্ন অপারেশন প্রয়োগ ও বিশ্লেষণের ব্যবস্থা থাকে। স্প্রেডশিট ব্যবহারের সুবিধা সমূহ- সূত্র ব্যবহারের সুযোগ থাকায়়় অনেক বেশি উপাত্ত নিয়ে কাজ করা যায়। আকর্ষণীয়়়  গ্রাফ, চাট ব্যবহার করে উপাত্ত উপস্থাপন করা যায় ।
প্রথম উদ্ভাবন ও জনপ্রিয় কিছু সফটওয়্যার
থাম্ব|এমএস এক্সেল একটি জনপ্রিয় স্প্রেডশিট সফটওয়্যার সত্তর দশকের শেষের দিকে অ্যাপল কোম্পানি সর্বপ্রথম "ভিসিক্যালক" স্প্রেডশিট সফটওয়্যার উদ্ভাবন করে। এছাড়া রয়েছে মাইক্রোসফট এক্সেল, অ্যাপল নাম্বার্স, ওপেন অফিস, অর্গ ক্যাল্ক, নিউমেরিক, Quatropro, মাল্টিপ্ল্যান, সুপার ক্যাল্ক, লোটাস ১২৩ ইত্যাদি। এগুলোর মধ্যে সবচেয়ে জনপ্রিয় ও বহুুুল ব্যবহৃত হচ্ছে মাইক্রোসফট এক্সেল।
সে-বোম লি
তথ্যসূত্র
<references group="" responsive="1">
মনফালকোনে
মনফালকোনে (Monfalcone) উত্তর ইতালির ফ্রিউলিয়া ভেনেজিয়া জুলিয়া অঞ্চলে অবস্থিত একটি শহর ও কমুনে। এই শহরের জনসংখ্যা প্রায় ২৯,৪৩৮ জন।
জনসংখ্যা
শিপইয়ার্ড থাকার কারণে ফ্রিউলিয়া ভেনেজিয়া জুলিয়া ও ইতালির অন্যান্য অঞ্চলের পাশাপাশি অনেক বিদেশি শ্রমিকরা এখানে অভিবাসিত হয়েছেন। সময়ের সাথে সাথে এখানে বিদেশিদের বড় সম্প্রদায় গড়ে উঠেছে। সময়ের সাথে সাথে কমুনিটির মূল অঞ্চলেও পরিবর্তিত হয়েছে: জুলিয়ানি এবং ফ্রিউলানি ছাড়াও প্রাথমিকভাবে ছিল পুলিয়া (বিশেষত গাললিপোলি, যার সাথে পৌরসভাটি সংযুক্ত), তারপরে কাম্পানিয়া। সাম্প্রতিক বছরগুলোতে ক্রোয়েশীয়, রোমানীয় এবং সর্বোপরি বাংলাদেশি বংশোদ্ভূত অভিবাসীরা মনফালকোনেতে বসতি স্থাপন করেছে।
কমুনেতে বিদেশী বাসিন্দার সংখ্যা ৮,৩৩৬ যা মোট জনসংখ্যার প্রায় ২৮.৭% (এই অঞ্চলের সর্বোচ্চ শতাংশ এবং ইতালিতে সর্বোচ্চ)। ১ জানুয়ারি ২০২২ অনুযায়ী বিদেশিদের সংখ্যা হল:
আসাদ আবু খলিল
আসা'দ আবু খলিল (أسعد أبو خليل) হলেন স্ট্যানিস্লাসের ক্যালিফোর্নিয়া স্টেট ইউনিভার্সিটির রাষ্ট্রবিজ্ঞানের একজন লেবাননী-মার্কিন অধ্যাপক।আবু খলিল হিস্টোরিক্যাল ডিকশনারি অফ লেবানন (১৯৯৮), বিন লাদেন : ইসলাম অ্যান্ড আমেরিকান নিউ ওয়ার অন টেররিজম (২০০২) ও ব্যাটল ফর সৌদি আরব (২০০৪) বইয়ের লেখক।
জীবনী
আবু খলিল লেবাননী বংশোদ্ভূত, তবে বেড়ে উঠেছেন আমেরিকায়। তিনি স্ট্যানিস্লাউসের ক্যালিফোর্নিয়া স্টেট ইউনিভার্সিটির অধ্যাপক ও ইউসি বার্কলের একজন ভিজিটিং প্রফেসর ছিলেন।
রাজনৈতিক দৃষ্টিভঙ্গি
আবু খলিল নিজেকে একজন প্রাক্তন মার্কসবাদী–লেনিনবাদী এবং বর্তমান নৈরাজ্যবাদী হিসেবে বর্ণনা করেছেন। তিনি ইরাক যুদ্ধের বিরোধী ছিলেন এবং মার্কিন যুক্তরাষ্ট্রের পররাষ্ট্রনীতির তীব্র সমালোচনা করেন। তিনি ফাতাহের দুর্নীতি ও হামাসের ইহুদি বিরোধীতার নিন্দা করেন। তবে তিনি ইসরায়েলি সন্ত্রাসবাদকে মাত্রায় অনেক বড় সমস্যা হিসাবে দেখেন। তিনি ইরান, সৌদি আরব ও শিয়া হিজবুল্লাহসহ লেবাননের সকল প্রতিদ্বন্দ্বী গোষ্ঠীর সমালোচনা করেন।
ইসরাইল/ফিলিস্তিন
তিনি ইসরায়েল রাষ্ট্রের বিরোধিতা করে বলেন যে "ফিলিস্তিনিদের জন্য ন্যায়বিচার এবং স্বাধীনতা ইসরাইল রাষ্ট্রের অস্তিত্বের সাথে অসঙ্গতিপূর্ণ"। বিডিএস -এর কিছু বিরোধী, যাদের মধ্যে ইসরায়েলের প্রাক্তন প্রধানমন্ত্রী বেনিয়ামিন নেতানিয়াহু, আল-আখবারে প্রকাশিত আবু খলিলের প্রবন্ধের একটি অংশ উদ্ধৃত করেছেন যেখানে তিনি লিখেছেন: "ফিনকেলস্টাইন যথাযথভাবে জিজ্ঞাসা করেছেন যে বিডিএস-এর আসল উদ্দেশ্য ইসরায়েল রাষ্ট্রকে পতন করা। এখানে, আমি তার সাথে একমত যে এটি। এটি একটি দ্ব্যর্থহীন লক্ষ্য হিসাবে বলা উচিত। এই আন্দোলনের বিরুদ্ধে তাদের প্রচারণায় এই বিষয়ে কোনও সমতা থাকা উচিত নয়। এর জবাবে আবু খলিল তার ব্যক্তিগত ব্লগে লিখেছেন যে বিডিএসের লক্ষ্য গুলো কি হওয়া উচিত সে সম্পর্কে এটি তার ব্যক্তিগত অবস্থানের প্রতিনিধিত্ব করে এবং এই আন্দোলনকে কলঙ্কিত করার জন্য উদ্দেশ্যপ্রণোদিতভাবে বিকৃত করা হচ্ছে।
তিনি মার্কিন যুক্তরাষ্ট্রে ইজরায়েল লবির প্রভাবের সমালোচনা করেন। ২৩ ফেব্রুয়ারি, ২০১০ তারিখে আল জাজিরাতে প্রচারিত একটি টেলিভিশন বিতর্কে (এমইএমআরআই দ্বারা অনুবাদিত) আবুখলিল বলেন যে মার্কিন প্রেসিডেন্ট বারাক ওবামা "পররাষ্ট্র নীতি এবং অভ্যন্তরীণ নীতি উভয় ক্ষেত্রেই জায়নবাদী লবিকে যা খুশি তাই করার জন্য মুক্ত লাগাম দিয়েছেন।" আবুখলিল আরও বলেন, "জায়নবাদীরা আমাদের মুখ বন্ধ করতে চায়, যাতে আমরা ইজরায়েলের যুদ্ধ, সহিংসতা বা ঘৃণার বিরোধিতা না করি।" একই সাক্ষাৎকারে আবুখলিল এমইএমআরআই-এর তীব্র সমালোচনা করে বলেন যে এটি "একটি অভদ্র, প্রচারণা মূলক সংগঠন... যা একজন প্রাক্তন ইজরায়েলি গোয়েন্দা কর্মকর্তা দ্বারা প্রতিষ্ঠিত হয়েছিল" (এমইএমআরআই প্রতিষ্ঠাতা ইগাল কারমনকে উল্লেখ করে)।
লেবানন
১৩ জানুয়ারি, ২০১০ তারিখে নিউ টিভিতে এক সাক্ষাৎকারে আবুখলিল বলেন, "লেবাননে র জাতীয়তাবাদ - জায়নবাদের মতো - বর্ণবাদ এবং অন্যদের প্রতি অবজ্ঞার উপর প্রতিষ্ঠিত - তা অন্য সম্প্রদায়ের লেবাননের জন্য হোক বা অন্যান্য আরবদের জন্য হোক। ... লেবাননের জনগণ, যার সমস্ত সম্প্রদায় রয়েছে, তারা কখনই প্রমাণ করেনি যে তারা সত্যিকারের সহাবস্থান চায়, বা করতে সক্ষম। লেবাননে সহাবস্থান রক্ত, দ্বন্দ্ব এবং গৃহদ্বন্দ্বে সহাবস্থান।"
সংবাদ মাধ্যম
২৫ অক্টোবর, ২০১১ তারিখে আল জাজিরাতে প্রচারিত এক সাক্ষাৎকারে (এমইএমআরআই দ্বারা অনুবাদিত) আবুখলিল নেটওয়ার্কের বিরুদ্ধে পক্ষপাতিত্বের অভিযোগ করেন এবং "আমেরিকান প্রোপাগান্ডা কর্মকর্তাদের" প্রতি অগ্রাধিকারমূলক আচরণের অভিযোগ করেন।
বাংলাদেশ জাতীয় অনূর্ধ্ব-২০ ফুটবল দল
বাংলাদেশ জাতীয় অনূর্ধ্ব-২০ ফুটবল দল (যা বাংলাদেশ অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে বাংলাদেশের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম বাংলাদেশের ফুটবলের সর্বোচ্চ নিয়ন্ত্রক সংস্থা বাংলাদেশ ফুটবল ফেডারেশন দ্বারা নিয়ন্ত্রিত হয়। ১৯৭৫ সালের ৫ই এপ্রিল তারিখে, বাংলাদেশ অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; কুয়েতের কুয়েত সিটিতে অনুষ্ঠিত ফিলিপাইন অনূর্ধ্ব-২০ দলের বিরুদ্ধে উক্ত ম্যাচে তারা ০–২ গোলের ব্যবধানে পরাজিত হয়েছিল।
৩৬,০০০ ধারণক্ষমতাবিশিষ্ট বঙ্গবন্ধু জাতীয় স্টেডিয়ামে বাংলার বাঘ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাংলাদেশের রাজধানী ঢাকার মতিঝিলের বঙ্গবন্ধু জাতীয় স্টেডিয়ামের নিকটবর্তী বিএফএফ ভবনে অবস্থিত। বর্তমানে এই দলের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় অ্যান্ড্রু পিটার টার্নার এবং অধিনায়কের দায়িত্ব পালন করছেন সাইফের রক্ষণভাগের খেলোয়াড় ইয়াসিন আরাফাত।
বাংলাদেশ অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে বাংলাদেশ অনূর্ধ্ব-২০ এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ১৯৮০ এএফসি অনূর্ধ্ব-২০ এশিয়ান কাপের গ্রুপ পর্বে অংশগ্রহণ করা, যেখানে তারা শুধুমাত্র ২ অর্জন করতে সক্ষম হয়েছিল।
ইয়াসিন আরাফাত, মাসুক মিয়া জনি, বিশ্বনাথ ঘোষ, জাফর ইকবাল এবং তপু বর্মনের মতো খেলোয়াড়গণ বাংলাদেশ অনূর্ধ্ব-২০ দলের জার্সি গায়ে মাঠ কাঁপিয়েছেন।
রূপধ্বনিতত্ত্ব
রূপধ্বনিতত্ত্ব (ইংরেজি Morphophonology, morphophonemics বা morphonology) ভাষাবিজ্ঞানের একটি শাখা যেখানে রূপমূলসমূহের ধ্বনিতাত্ত্বিক গঠন, রূপমূলগুলি সংযোজনের সময় ধ্বনিসমূহের সংযোজন ও পরিবর্তন, ইত্যাদি আলোচনা করা হয়।
এখানে ইংরেজি "capacious" বনাম "capacity" শব্দজুড়ির উদাহরণটি লক্ষনীয়। "capacious" শব্দে প্রথম "a" বর্ণটির উচ্চারণ "এই" ([eI])-এর মত, কিন্তু "capacity" শব্দে এটি "আ"([a])-এর মত শোনায়। এই ধ্বনি পরিবর্তনটি লাতিন থেকে আগত কিছু শব্দের রূপধ্বনিতত্ত্ব গবেষণা করে নিয়মের মাধ্যমে বর্ণনা করা সম্ভব। এ ধরনের আলোচনাগুলিই রূপধ্বনিতত্ত্বের আলোচ্য বিষয়।
ড্রু লে গুইয়ার
ড্রু লে গুইয়ার (জন্ম ২ মে ১৯৫৯) একজন অস্ট্রেলীয় প্রাক্তন সাঁতারু। তিনি ১৯৭৬ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
আরামবাগ, আগ্রা
আরামবাগ হল ভারতের অন্যতম  প্রাচীন   একটি  মুঘল উদ্যান । এটি  মোগল সম্রাট বাবর  ভারতের আগ্রার তাজমহলের উত্তর-পূর্বে প্রায় পাঁচ কিলোমিটার দূরে   ১৫২৮ সালে তৈরী করেন। কাবুলের হস্তান্তরের আগে বাবরকে  এখানে অস্থায়ীভাবে সমাধিস্থ করা হয়েছিল।
জ্যোতিষ শাস্ত্রের সর্বত্তোম সময়ে কাংরা দুর্গ অধিগ্রহণের পর আগ্রা দুর্গে প্রবেশের জন্য জাহাঙ্গীর ১৬২১ সালের মার্চে এই বাগানে অপেক্ষা করেছিলেন । বাগানের ডিজাইনার হিসাবে তাঁর স্ত্রী নূর জাহানের দক্ষতার পরিচয় দেয় এবং এই স্থাপত্যশৈলী এখনো টিকে রয়েছে ।
এঙ্গেলসবার্গ লৌহ কারখানা
নাম
এঙ্গেলসবার্গ লৌহ কারখানা নাম এঙ্গেলিকার নামে রাখা হয়। ওনার জন্ম জার্মানিতে এবং উনি চতুর্দশ শতাব্দী থেকে এঙ্গেলসবার্গ-এ লোহা তৈরী করছেন।
ইতিহাস
এই অঞ্চলে নূনতম ত্রয়োদশ শতাব্দী থেকে লোহা উৎপাদন করা হচ্ছে। স্থানীয় চাষীরা নিজেরাই আকরিক খনন করে প্রাচীন চুল্লিতে লোহা উৎপাদন করতেন।
বর্ণনা
সংরক্ষিত ভবনগুলির মধ্যে একটি প্রাসাদ, পরিদর্শকের বাড়ি এবং বিস্ফোরিত অগ্নিকুন্ড সমেত একটি ধাতু বিগলন কেন্দ্র আছে।
মূ ( টিভি ধারাবাহিক )
মূ   টার্বুলেন্স অব দ্যা মু ক্লেন হল চীনের একটি ঐতিহাসিক প্রেক্ষাপটে তৈরি করা টেলিভিশন ধারাবাহিক। ২০১২ সালে ধারাবাহিকটি প্রথম চীনের সরকারি স্টেশন সিসিটিভিতে প্রচারিত হয়। যা পরিচালনা করেছেন রিংগো ইয়ু। ওয়াং জুয়ানের চিত্রনাট্যের এই ধারাবাহিকটি জনপ্রিয়তা লাভ করেলে বাংলাদেশে ২০২০ এর ১৫ ফেব্রুয়ারি থেকে প্রতিদিন সন্ধ্যা সাড়ে ৬ টা ও রাত সাড়ে ১০ টায় প্রচার করা শুরু করে একুশে টিভি। ‘মূ’ ড্রামা সিরিজটি মূলত চীনা সাম্রাজ্যের রাজপরিবারের দ্বন্দ্ব ও ঘটনা প্রবাহ নিয়ে নির্মিত।
ভারত সরকারে পদাধিকারীদের তালিকা
এটি ভারত সরকারের বিভিন্ন ক্ষেত্রের বর্তমান পদাধিকারীদের একটি তালিকা।
আমান্ডা লেয়ার্ড
আমান্ডা লেয়ার্ড (জন্ম ১২ আগস্ট ১৯৭৮) একজন অস্ট্রেলীয় প্রাক্তন সমলয় সাঁতারু যিনি ২০০০ গ্রীষ্মকালীন অলিম্পিক এবং ২০০৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
দীপা মালিক
দীপা মালিক (জন্ম ৩০ সেপ্টেম্বর ১৯৭০) একজন ভারতীয় ক্রীড়াবিদ। ২০১৬ সালে শটপাট রূপো জিতে উনি প্রথম ভারতীয় মহিলা হিসেবে প্যারালিম্পিক গেমসে কোন পদক জয় করেন।
বাংলাদেশ ডাক জাদুঘর
বাংলাদেশ ডাক জাদুঘর ঢাকা জেনারেল ডাকঘর (জিপিও)-তে অবস্থিত একটি জাদুঘর। ১৯৬৬ সালে প্রতিষ্ঠিত এ জাদুঘরে নানা সময়ে ডাক বিভাগের ব্যবহৃত সরঞ্জামাদি স্থান পেয়েছে।
ইতিহাস
জাদুঘরটি প্রথম শুরু হয় ১৯৬৬ সালের ৯ অক্টোবর। সে সময় এটি ছিল ঢাকা জিপিও'র কাউন্টারের পাশে একটি সাধারণ প্রদর্শনী। পরে ১৯৮৫ সালে তা জিপিও ভবনের তৃতীয় তলার দুইটি কক্ষে স্থানান্তরিত হয়। কক্ষ দুইটির মোট আয়তন ২,১৬০ বর্গফুট।
বিবরণ
জাদুঘরের মোট ২,১৬০ বর্গফুট আয়তনের কক্ষ দুটির একটিতে ডাক বিভাগের কার্যক্রমে ব্যবহূত বিভিন্ন প্রকার জিনিসপত্র স্থান পেয়েছে। এর মধ্যে উর্দি পরিহিত, বর্শা ও লণ্ঠন হাতে এবং কাঁধে চিঠির ব্যাগসহ একটি পূর্ণ মাপের ডাকপিয়নের অবয়ব এবং রানী ভিক্টোরিয়া আমলের একটি বিশালাকৃতির ডাকবাক্স উল্লেখযোগ্য। এছাড়া বিভিন্ন সময়ে ব্যবহৃত ডাকবাক্স এবং বিদেশের বিভিন্ন দেশে ব্যবহূত আধুনিক ডাকবাক্স, বিভিন্ন সময়ে ব্যবহূত চিঠিপত্রে ডাকমাশুল বসানোর বিভিন্ন ব্র্যান্ডের হস্ত ও বিদ্যুৎচালিত যন্ত্র, খুলনা ও বরিশালের নদী তীরবর্তী অঞ্চলে ব্যবহূত পরিভ্রমণকারী ডাকঘরের ক্ষুদ্রাকৃতি নমুনাও এখানে আছে। পার্সেল করার কাজে ব্যবহূত সাত মণ পর্যন্ত ওজন মাপার তুলাদন্ড, ডাকঘরে বিভিন্ন সময়ে ব্যবহূত সিলমোহর, হাত ও টেবিলঘড়ি, রানার ও পিয়নদের বেল্টে ব্যবহূত ব্যাজ, উর্দি ও পোশাক, বিভিন্ন প্রকার ডাকসামগ্রী বহনের উপযোগী বিভিন্ন মাপের ব্যাগ ও ডাকঘরের বিভিন্ন কর্মকর্তা ও কর্মচারীদের ব্যবহূত অন্যান্য দ্রব্যাদি, যার অধিকাংশই শত বছরের পুরাতন। দ্বিতীয় ঘরের দেয়ালে বিশ্ব ডাক সংস্থার ১৯১টি সদস্য রাষ্ট্র কর্তৃক প্রেরিত সে সকল দেশের বিভিন্ন প্রকার ডাকটিকিট একটি কাঁচঘেরা তাকে রাখা আছে।
কুসুম তেতে
থাম্ব|কুসুম তেতে কুসুম তেতে ওড়িশার ভারতীয় জনতা পার্টির রাজনীতিবিদ। তিনি ২০১৯ সালে ওড়িশা বিধানসভা নির্বাচনে সুন্দরগড় আসন থেকে ভারতীয় জনতা পার্টির প্রার্থী হিসাবে নির্বাচিত হয়েছিলেন।
পোর্টল্যান্ড সিমেন্ট
পোর্টল্যান্ড সিমেন্ট (portland cement) আধুনিক সিমেন্টের একটি প্রকরণ। সাধারণত এই সিমেন্ট সাধারণ সকল ধরনের নির্মাণ কাজে বহুল পরিমাণে ব্যবহৃত হয়। এই কারণে একে অনেক সময় OPC (Ordinary Portland Cement) বলা হয়। এই সিমেন্ট কংক্রিট, মশল্লা (mortar), এবং স্টাকো (stucco)-তে ব্যবহৃত হয়। এই সিমেন্ট তৈরিতে মূল উপাদান হিসাবে পোর্টল্যান্ড ক্লিঙ্কার ব্যবহার করা হয়। পোর্টল্যান্ড ক্লিঙ্কার চুনা পাথর (ক্যালসিয়াম কার্বোনেট, CaCO3) সাথে সামান্য কাদা বা এ্যালুমিনো সিলিকেট (Al 2SiO5) মিশিয়ে একটি বিশেষায়িত চুল্লি বা কিলন(Kiln)-এ ১৪০০ ডিগ্রি সেলসিয়াসে বা তারচেয়ে বেশি তাপমাত্রায় উত্তপ্ত করলে, ক্যালসিয়াম কার্বনেট থেকে কার্বন-ডাই-অক্সাইড আলাদা হয়ে গিয়ে ক্যালসিয়াম অক্সাইড অবমুক্ত হয়। এই অবস্থায় একে বলা হয় কুইক লাইম। আর এই প্রক্রিয়াকে বলা হয় ক্যালসিনেশন। ক্যালসিয়াম অক্সাইড চুল্লিতে থাকা সিলিকেটের সাথে বিক্রিয়া করে কঠিন দানাদার ক্যালসিয়াম সিলিকেটে পরিণত হয়। একেই ক্লিঙ্কার বলা হয়। উল্লেখ্য এক্ষেত্রে ক্যালসিয়াম অক্সাইড ও সিলিকেটের অনুপাত ২ এর বেশি রাখা হয়। মূলত এই ক্লিঙ্কারে ন্যুনতম ৯৫% ক্যালসিয়াম সিলিকেট থাকে। বাকি অংশে থাকে অ্যালুমিনিয়াম ও লোহাজাত পদার্থ ও অন্যান্য উপাদান। উৎপাদন প্রক্রিয়ায় সবসময় অন্যদিকে ম্যাগনেসিয়াম অক্সাইড কখনোই মোট ভরের ৫%এর বেশি রাখা হয় না। ক্লিঙ্কারের দানা ৩ মিলিমিটার থেকে ২৫ মিলিমিটার ব্যাসবিশিষ্ট হতে পারে। ক্লিঙ্কার চূর্ণ করে তার সাথে সামান্য জিপসাম মিশিয়ে আধুনিক পোর্টল্যান্ড সিমেন্ট তৈরি হয়। ক্লিঙ্কার বাতাসের জলীয় বাষ্পের সাথের বিক্রিয়া করে, তার স্বাভাবিক কর্মক্ষমতা হারায়। এই কারণে একে শুকনো স্থানে সংরক্ষণ করা হয়। পোর্টল্যান্ড সিমেন্টের ইতিহাস ঊনবিংশ শতাব্দীর প্রথম দিকে, ব্রিটেনে প্রাকৃতিক সিমেন্ট থেকে এই সিমেন্ট তৈরির পদ্ধতি উদ্ভাবিত হয়েছিল। ইংল্যান্ডের ডরসেটের খনি থেকে প্রাপ্ত এক প্রকার নির্মাণোপযোগী পাথরকে বলা হতো পোর্টল্যান্ড পাথর। এই পাথরের নামানুসারে এই বিশেষ ধরনের সিমেন্টের নামকরণ করা হয়েছিল পোরল্যান্ড সিমেন্ট। এই সিমেন্টের সাথে বিশেষভাবে জড়িয়ে আছে ব্রিটেনের লিডস নগরীর রাজমিস্ত্রী জোসেফ এ্যাসপডিন (Joseph Aspdin)। আইজ্যাক জনসন নামক তার জনৈক শ্রমিক এর উৎপাদন কৌশল উন্নয়ন করেন। তাদের এই উন্নয়নকৃত সিমেন্ট নির্মাণকার্যে দ্রুত জমাট বাঁধতো এবং যথেষ্ট মজবুতও হতো। ১৮২৩ খ্রিষ্টাব্দে এই সিমেন্টের নাম ডিরেক্টরিতে গৃহীত হয়েছিল। ডিরেক্টরিতে অন্যান্য সহযোগী কিছু ব্যক্তিদের নামও ছিল। এঁরা ছিলেন- উইলিয়াম লকউড (William Lockwood), ডেভ স্টুয়ার্ট (Dave Stewart) প্রমুখ। ১৮২৪ খ্রিষ্টাব্দে এই প্রক্রিয়াটির স্বত্বাধিকার গ্রহণ করেন জোসেফ এ্যাসপডিন । ১৭৯৬ খ্রিষ্টাব্দে জেমস পার্কারের স্বত্বাধিকার-কৃত রোমান সিমেন্টের মতোই তাদের সিমেন্টও একই কাজ করতো। এই সিমেন্টের অনুরূপ আরও একটি সিমেন্ট সে সময়ে প্রচলিত ছিল। এর নাম ছিল ব্রিটিশ সিমেন্ট। এই সিমেন্ট ১৮১১ খ্রিষ্টাব্দ থেকে জেমস ফ্রস্ট ব্যবহার করে আসছিলেন। এর স্বত্বাধিকার গ্রহণ করা হয়েছিল ১৮২২ খ্রিষ্টাব্দে। জোসেফ এ্যাসপডিন-এর ছেলে উইলিয়াম, ১৮৪৩ খ্রিষ্টাব্দে এই সিমেন্টের আরও উন্নয়ন সাধন করেন। প্রাথমিকভাবে এর নাম ছিল— Patent Portland cement। ১৮৪৮ খ্রিষ্টাব্দে উইলিয়াম পুনরায় এর উন্নয়ন সাধন করেন এবং ১৮৫৩ খ্রিষ্টাব্দে সিমেন্ট তৈরির কাজে জার্মানীতে যান। জার্মানিতে এই সিমেন্টের ব্যাপক উন্নয়ন করা হয় এবং ১৮৭৮ খ্রিষ্টাব্দে জার্মান সরকার আদর্শ পোর্টল্যান্ডের সিমেন্টের মানদণ্ড নির্ধারণ করে দেয়।
তারকা (দেবী)
' অথবা ' একজন হিন্দু সুখ অরূণ ও অন্তরীপের দেবী।এছাড়াও তিনি হিন্দু দেবতা বৃহস্পতির দ্বিতীয় পত্নী।পুরাণ অনুযায়ী তিনি চন্দ্রের দ্বারা বুধ এর মাতা।
আমেরিকাস কোয়ার্টারলি
আমেরিকা যুক্তরাষ্ট্রের ত্রৈমাসিক (একিউ) আমেরিকা যুক্তরাষ্ট্রের রাজনীতি, ব্যবসা এবং সংস্কৃতিতে নিবেদিত একটি প্রকাশনা। এটি অর্থনীতিবিদ, বৈদেশিক বিষয়াদি এবং ন্যাশনাল জিওগ্রাফিকের কাছ থেকে উপাদানগুলি ধার করে তবে লাতিন আমেরিকার দিকে মনোনিবেশ করে। একিউ এর মুদ্রণ প্রচলন ১৫,০০০। এটি ২০০৭ সালে চালু হয়েছিল এবং আমেরিকান সোসাইটি এবং আমেরিকা যুক্তরাষ্ট্রের কাউন্সিলের একটি যৌথ প্রকল্প.
ডিজিটাল পদ্ধতি
মুদ্রণ প্রকাশন এবং ডিজিটাল সংস্করণ ছাড়াও আমেরিকা যুক্তরাষ্ট্র ত্রৈমাসিক তার ওয়েবসাইটে নিবন্ধগুলি প্রকাশ করে.প্রতি মাসে গড়ে ১৫৫,০০০ জন নতুন পাঠক এর ডিজিটাল সংস্করণটি দেখে।
বন্টন
আমেরিকা যুক্তরাষ্ট্র ত্রৈমাসিক ৭৫ বার্নস এবং নোবেল বইয়ের দোকানে পাওয়া যায়। এটি আমেরিকান এয়ারলাইন্স এবং ডেল্টার পাশাপাশি অঞ্চল জুড়ে মার্কিন যুক্তরাষ্ট্রের দূতাবাসগুলির বিজনেস ক্লাস লাউঞ্জগুলিতে বিতরণ করা হয় ।
আমেরিকা যুক্তরাষ্ট্রের ত্রৈমাসিকের বিষয়গুলি নিয়ে গল্প সম্প্রচারের জন্য ৩ মিলিয়ন দর্শক সংবলিত কলম্বিয়ার একটি অনলাইন নিউজ চ্যানেল NTN24 এর সাথেও একিউর একটি সম্পর্ক রয়েছে। এ কিউ থেকে শীর্ষস্থানীয় বিষয়গুলি NTN24 এর প্রোগ্রাম এফেক্টো নাইম এবং হোস্ট মোইস নাইমের সাথেও আলোচনা করা হয়।
সামাজিক অন্তর্ভুক্তি সূচক
একিউ এর বার্ষিক সামাজিক অন্তর্ভুক্তি সূচক, যা ২০১২ থেকে ২০১৬ সালের মধ্যে প্রকাশ করেছিল, সরকারী ও বেসরকারী পণ্যের প্রবেশ, ক্ষমতায়ন এবং সরকারী প্রতিক্রিয়াশীলতার প্রতি জনপ্রিয় মনোভাব এবং মৌলিক নাগরিক, রাজনৈতিক এবং মানবিক, এবং প্রতিবন্ধী অধিকারের পাশাপাশি ন্যায়বিচারের অধিগত করার ক্ষমতা। সূচক দীর্ঘমেয়াদী এবং এর মধ্যে বিভিন্ন দেশে সামাজিক অন্তর্ভুক্তির সন্ধান করেছে, সামাজিক অন্তর্ভুক্তির একাধিক মাত্রাকে সম্বোধন করেছে এবং ভ্যান্ডারবিল্ট বিশ্ববিদ্যালয়ের ল্যাটিন আমেরিকান পাবলিক মতামত প্রকল্প (এলএপিওপি) সহ বিদ্যমান পরিসংখ্যানগত তথ্য উৎসগুলি আঁকিয়েছে; বিশ্বব্যাংকের বৈশ্বিক আর্থিক অন্তর্ভুক্তি সূচক; ইউএনডিপি মানব উন্নয়ন প্রতিবেদন; এবং ল্যাটিন আমেরিকা এবং ক্যারিবিয়ান (SEDLAC) এর জন্য বিশ্বব্যাংকের আর্থ-সামাজিক ডাটাবেস। সূচকের প্রতিটি পরিবর্তনশীল দেশ দ্বারা স্কোর করা হত এবং দেশগুলি তখন সামগ্রিক স্কোর এবং স্বতন্ত্র সূচক দ্বারা স্থান পায়। এই সূচকটি এই গুরুত্বপূর্ণ বিষয়ে বিতর্ক এবং বৃত্তি-সম্প্রসারণকে আরও বিস্তৃত করতে সহায়তা করেছিল, যা এই অঞ্চলে সামাজিক অন্তর্ভুক্তি নিয়ে বিতর্ক এবং আলোচনার একটি প্ল্যাটফর্ম সরবরাহ করেছিল।
অভ্যর্থনা
২০১৪ এর সামাজিক অন্তর্ভুক্তি সূচকটি মার্কিন যুক্তরাষ্ট্র এবং ল্যাটিন আমেরিকা জুড়ে উভয়ই প্রধান সংবাদ কভারেজ তৈরি করেছে: ওয়াশিংটন পোস্ট, এনবিসি,খ্রিস্টান সাইন্স মনিটর,, ওয়াল স্ট্রিট জার্নাল,ফোর্বস,,ভক্স্সি,,এল প্যাস,'', ভোজ দি আমেরিকা,, [12] অন্যদের মধ্যে। প্রেস রিলিজটি রয়টার্সেও প্রদর্শিত হয়েছিল and এবং ব্লুমবার্গ বিজনেস উইক.
সম্পাদনা পরিষদ
জ্যাভিয়ার করালেস
ইউজিন জাপাটা-গ্যারেচে
অ্যান্ড্রু কামিন্স
টমাস শ্যানন
মনিকা ডি বোলে
ড্যানিয়েলা ডি রোগাটিস
রিচার্ড ল্যাপার
স্টেফানি লেটার্ট
ভ্যালেরিয়া ময়
রিকার্ডো লাগোস
ইলোনা জাজা
পাতি জিনিচ
সিলভিনা মোছিনী
মাইস নাíম
প্যাট্রিসিও নাভিয়া
ধূসর নিউম্যান
শ্যানন ও'নিল
মাতিয়াস স্পেক্টর
আর্নেস্তো জেডিলো
ক্রাইস্টচার্চ ইস্ট স্কুল
ক্রাইস্টচার্চ ইস্ট স্কুল হল ক্রাইস্টচার্চ, নিউজিল্যান্ড এর কেন্দ্রীয় শহরে অবস্থিত একটি স্কুল।
ইতিহাস
স্কুলটি ১৮৭৩ সালে প্রতিষ্ঠিত হয়েছিল। ১৮৭৫ সাল থেকে ১৮৭৮ সাল পর্যন্ত হেনরি হিল প্রধানশিক্ষক ছিলেন এবং তার স্ত্রী এমিলি হিল শিশুদের বিভাগের প্রধান ছিলেন। স্কুলটিতে ১৯৭৬ সালের ৫ থেকে ৭ অক্টোবর শতবার্ষিকী পালন করা হয়েছিল। এভোনসাইড স্কুলটি কিছু সময়ের জন্য এই স্কুলের অংশ হয়ে ওঠেছিল।
তারকনাথ গঙ্গোপাধ্যায়
thumb|তারকনাথ গঙ্গোপাধ্যায়
তারকনাথ গঙ্গোপাধ্যায় (৩১ অক্টোবর, ১৮৪৫ — ২২ সেপ্টেম্বর, ১৮৯১) ঊনবিংশ শতাব্দীর একজন বাঙালি লেখক।
প্রারম্ভিক জীবন
তার জন্ম হয়েছিল নদিয়া জেলা র বাগআঁচড়া গ্রামে। কলকাতা র ভবানীপুর মিশনারি সোসাইটি স্কুল থেকে ১৮৬৩ সালে প্রবেশিকা পরীক্ষায় পাশ করে কলকাতা মেডিক্যাল কলেজে ভর্তি হন। ১৮৬৯ খ্রিষ্টাব্দে এল এম এস পাশ করে সরকারী এসিস্টেন্ট সার্জেন রূপে কাজ করতে থাকেন। ভ্যাকসিন সুপারিন্টেনডেন্ট রূপে কাজের সূত্রে তাকে উত্তরবঙ্গের বিভিন্ন জায়গায় যেতে হয়। এই সময় থেকেই উপন্যাস লেখার উপাদান ও লোকচরিত্র সম্পর্কে অভিজ্ঞতা অর্জন করেন।
সাহিত্য
তারকনাথ ইন্দ্রনাথ বন্দ্যোপাধ্যায়ের আগ্রহে জ্ঞানাঙ্কুর (১৮৭২ খ্রিস্টাব্দে রাজশাহী থেকে শ্রীকৃষ্ণ দাসের সম্পাদনায় প্রকাশিত) পত্রিকায় লেখা আরম্ভ করেন। তার রচিত স্বর্ণলতা উপন্যাসটিতে প্রথম গ্রামের গরিব ভদ্র বাঙালির সাংসারিক সুখদুঃখের অনুজ্জ্বল জীবনের পরিচয় পাওয়া যায়। উপন্যাসটি প্রথম প্রকাশিত হয় একটি পত্রিকায়। পরে এটি ১৮৭৪ খ্রীষ্টাব্দে বই আকারে প্রকাশিত হয়। স্বর্ণলতা ছিল একটি অত্যন্ত সরল রচনা। এই উপন্যাসটি জ্ঞানাঙ্কুর পত্রিকার প্রথম বর্ষে ধারাবাহিক ভাবে প্রকাশিত হয় ১২৭৯ বঙ্গাব্দে। অমৃতলাল বসু র নাটক সরলা তার এই উপন্যাস অবলম্বনে তৈরী যা স্টার থিয়েটারে ১৮৮৮ সালে প্রথম অভিনীত হয় ও জনপ্রিয়তা অর্জন করে। যশোরে অবস্থান করা কালীন নিজে কল্পলতা মাসিক পত্রিকা সম্পাদনা করেছেন।
তারকনাথের অন্যান্য উপন্যাসের মধ্যে উল্লেখযোগ্য হরিষে বিষাদ এবং অদৃষ্ট (১২৯৮ বঙ্গাব্দ)। তার একটি গল্পের বই তিনটি গল্প প্রকাশিত হয় ১২৯৫ বঙ্গাব্দে। এই সমস্ত রচনায় লেখকের নিজস্ব অভিজ্ঞতা প্রকাশিত হয়েছিল। তার অসমাপ্ত উপন্যাসটির নাম বিধিলিপি।
বঙ্কিমচন্দ্র চট্টোপাধ্যায়ে র বাংলা সাহিত্যে পদার্পণ করার পর যে কয়েকজন লেখক তার প্রভাব এড়িয়ে সাহিত্য সৃষ্টিতে সফল হয়েছিলেন তাদের মধ্যে তারকনাথ অন্যতম। বঙ্কিমি প্রভাব ও রোমান্টিকতা মুক্ত সমসাময়িক ঔপন্যাসিকদের মধ্যে তিনি অগ্রগণ্য।
মৃত্যু
তারকনাথ গঙ্গোপাধ্যায় ২২ সেপ্টেম্বর, ১৮৯১ সালে মারা যান।
দুই দিনের দুনিয়া
দুই দিনের দুনিয়া ২০০৮ সালে মুক্তিপ্রাপ্ত বজলুর রাশেদ চৌধুরী পরিচালিত নায়ক মান্না অভিনীত একটি আ্যাকশন ধর্মী বাংলা সিনেমা।  এতে অভিনয় করেছেন মান্না, জনা, মিজু আহমেদ সহ আরও অনেকে।
কাহিনী সংক্ষেপ
সন্ত্রাসী মাফিয়া জগতের কুখ্যাত সন্ত্রাসীর কাহিনী সিনেমার গল্প।
সঙ্গীত
এই সিনেমাটিতে সঙ্গীত আয়োজন করেছেন মিল্টন খন্দকার গানে কন্ঠ দিয়েছেন সৈয়দ আব্দুল হাদী ও আলম আরা
মস্কো স্টেট বিশ্ববিদ্যালয়
মস্কো স্টেট বিশ্ববিদ্যালয় (সংক্ষেপে এমএসইউ নামে পরিচিত) বা মস্কো রাষ্ট্রীয় বিশ্ববিদ্যালয় রাশিয়ার মস্কোতে অবস্থিত একটি সহশিক্ষামূলক ও সরকারি গবেষণা বিশ্ববিদ্যালয়। ১৭৫৫ সালের ২৩ জানুয়ারি (পুরনো রীতিতে ১২ জানুয়ারি) মিখাইল লমনসভ এটি প্রতিষ্ঠা করেন। সোভিয়েত আমলে ১৯৪০ সালে লমনসভের নামানুসারে এমএসইউর নামকরণ করা হয়েছিল লমনসভ বিশ্ববিদ্যালয়। বর্তমানে এর রেক্টর হলে ভিক্তর সাদভ্‌নিচিয়ে।
মস্কো স্টেটে অনেক উল্লেখযোগ্য ব্যক্তি অধ্যয়ন করেছেন, তন্মধ্যে রয়েছেন সোভিয়েত ইউনিয়ন ও অন্যান্য সরকারের বিভিন্ন নেতা এবং রুশ গোঁড়াবাদী যাজকবৃন্দ। এটি সাবেক সোভিয়েত ইউনিয়নের সবচেয়ে সম্মানজনক বিশ্ববিদ্যালয় হিসেবে স্বীকৃত এবং খুবই প্রতিযোগিতাপূর্ণ। ২০১৯ সাল পর্যন্ত এই বিশ্ববিদ্যালয়ের সাথে যোগসূত্র রয়েছে এমন ১৩ জন নোবেল বিজয়ী, ৬ জন ফিল্ড মেডেল বিজয়ী এবং ১ জন টুরিং পুরস্কার বিজয়ী রয়েছেন। ২০১৯ সালের কিউএস বিশ্ববিদ্যালয় র‍্যাঙ্কিং অনুসারে এটি সর্বোচ্চ র‍্যাঙ্কিং-প্রাপ্ত রুশ শিক্ষা প্রতিষ্ঠান, এবং নেচার ইনডেক্স অনুসারে এটি গবেষণার ফলাফলের ভিত্তিতে সর্বোচ্চ র‍্যাঙ্কিং-প্রাপ্ত রুশ বিশ্ববিদ্যালয়।
ইম্পেরিয়াল মস্কো বিশ্ববিদ্যালয়
ইভান শুভালভ ও মিখাইল লমনসভ মস্কোতে একটি বিশ্ববিদ্যালয় স্থাপনের ধারণা প্রদান করেন এবং রুশ সম্রাজ্ঞী এলিজাবেথ ১৭৫৫ সালের ২৩শে জানুয়ারি (পুরনো রীতিতে ১২ই জানুয়ারি) একটি বিশ্ববিদ্যালয় স্থাপনের ডিক্রি দেন। ১৭৫৫ সালের ৭ই মে (পুরনো রীতিতে ২৬শে এপ্রিল) প্রথম পাঠদান শুরু হয়। রুশরা এখনো ২৫শে জানুয়ারিকে শিক্ষার্থী দিবস হিসেবে উদ্‌যাপন করে (বিশ্ববিদ্যালয়টির প্রতিষ্ঠা প্রথাগতভাবে সন্ত তাতিয়ানার জন্মোৎসবের সাথে সম্পৃক্ত, যা জুলীয় বর্ষপঞ্জি অনুসারে রুশ গোঁড়াবাদী গির্জা ১২ই জানুয়ারি পালন করে, যা বিংশ-একবিংশ শতাব্দীতে গ্রেগরীয় বর্ষপঞ্জিতে ২৫শে জানুয়ারি)।
মস্কো স্টেট বিশ্ববিদ্যালয়
১৯১৭ সালের অক্টোবর বিপ্লবের পর প্রতিষ্ঠানটি প্রলেতারিয়েত ও কৃষক সম্প্রদায়ের শিক্ষার্থীদেরও ভর্তি করতে শুরু করে। ১৯১৯ সালে বিশ্ববিদ্যালয়টি টিউশন ফি বাতিল করে এবং কর্মজীবী শ্রেণির শিক্ষার্থীদের জন্য প্রিপারেটরি ব্যবস্থা চালু করে।
১৯৯১ সালের পর নয়টি নতুন অনুষদ চালু করা হয়। পরের বছর বিশ্ববিদ্যালয়টি শিক্ষা মন্ত্রণালয়কে পাশ কাটিয়ে রাষ্ট্রীয় বাজেট থেকে অর্থায়ন লাভ করে এবং এর ফলে আরও স্বাধীনতা লাভ করে।
অনুষদসমূহ
২০০৯ সালের সেপ্টেম্বর মোতাবেক, এই বিশ্ববিদ্যালয়ে ৩৯টি অনুষদ ও ১৫টি গবেষণা কেন্দ্র রয়েছে। বিশ্ববিদ্যালয়টি দাপ্তরিক ওয়েবসাইট অনুসারে নিচে অনুষদসমূহের পূর্ণ তালিকা দেওয়া হল:
সিন্নায়াহ কারুপ্পিয়া জারবালন
সিন্নায়াহ কারুপ্পিয়া জারবালন (১৯৩৭ – ১৯৯০) ছিলেন একজন মালয়েশীয় স্প্রিন্টার। তিনি ১৯৫৬ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
জাবের ইবনে আবদুল্লাহ
প্রাথমিক জীবন
জাবির ইবনে আবদুল্লাহ আল-আনসারী হিজরী ১৫ বছর পূর্বে ইয়াসরিব (বর্তমানে মদীনা) এ জন্মগ্রহণ করেন। তিনি ইয়াসরিবের এক দরিদ্র পরিবারের অন্তর্ভুক্ত ছিলেন। তিনি খাজরাজ গোত্রের লোক ছিলেন। তাঁর মা ছিলেন নাসিবা বিনতে উকবা ইবনে উদদি।
মুহাম্মদ (সা) এর যুগ
জাবির ইবনে আবদুল্লাহ আনসারী ৭ বছর বয়সে ইসলাম গ্রহণ করেছিলেন বলে জানা যায়। এছাড়াও হজ সম্পর্কিত সর্বাধিক বর্ণিত হাদিসের বর্ণনাকারী হিসাবে তিনি স্বীকৃত।
উহুদের যুদ্ধ
উহুদের যুদ্ধে জাবির ইবনে আবদুল্লাহকে তাঁর পিতা আবদুল্লাহ জিহাদে অংশ নিতে দেননি। জাবিরের সাত বোন ছিল (কিছু ঐতিহাসিক বলেছেন নয়জন) আর আবদুল্লাহ চেয়েছিলেন যে সে যেন তার পরিবারের যত্ন নেয়। তাই যুদ্ধের বদলে জাবির তৃষ্ণার্ত সৈন্যদের সেবা করেছিলেন। জাবিরের পিতা আবদুল্লাহ ইবনে আমরু বিন হারাম আল আনসারী উহুদ যুদ্ধে শহিদ হন। তাঁর শ্যালক আমর বিন জামুহও তার সাথে শহিদ হন, যারা উভয়রই বয়স প্রায় ১০০ বছর ছিলো।৭৮
আলী ইবনে আবু তালিব যুগ
তিনি আলীর অধীনে তিনটি প্রধান গৃহযুদ্ধে যুদ্ধ করেছিলেন: উটের যুদ্ধ, সিফফিনের যুদ্ধ এবং নাহরাওয়ান যুদ্ধ ।
প্রাপ্তি
তিনি প্রায় ১,৫৪৭টি হাদিস বর্ণনা করেছেন (কিছু ইতিহাসবিদের মতে)। মুহাম্মদ (সা) এর মৃত্যুর পরে তিনি মসজিদ নববী, মদিনা, মিশর এবং দামেস্কে বয়ান দিতেন। আমর ইবনে দিনার, মুজাহিদ, আতিয়া ইবনে সা'দ এবং আতা ইবনে আবী রাবাহ প্রমুখ তাবিয়ীন আলেমগণ তাঁর বক্তৃতায় অংশ নিতো। লোকেরা মুহাম্মদ (সা) এবং তাঁর হাদীস সম্পর্কে জানার জন্য দামেস্ক ও মিশরে তাঁর চারপাশে জড়ো হত।
ক্যামেরন জোন্স (সাতারু)
ক্যামেরন জোন্স (জন্ম ৭ মে ১৯৯৬) একজন অস্ট্রেলীয় সাঁতারু। তিনি চীনের হ্যাংজুতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) পুরুষদের ৫০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
প্যাট্রিসিয়া হান্টিংফোর্ড
তথ্যসূত্র
<references group="" responsive="1">
ভারত ভূষণ
ভারত ভূষণ (भारत भूषण) নামে অধিক পরিচিত ভারতভূষণ ভল্লা (১৪ জুন ১৯২০ - ২৭ জানুয়ারি ১৯৯২) একজন ভারতীয় অভিনেতা। মিরাটে জন্মগ্রহণকারী ও উত্তরপ্রদেশের আলিগড়ে বেড়ে ওঠা ভারত মূলত হিন্দি ভাষার চলচ্চিত্রে অভিনয় করতেন, পাশাপাশি চিত্রনাট্য রচনা ও প্রযোজনা করতেন। তিনি ১৯৫২ সালে বৈজু বাওরা চলচ্চিত্রে নাম ভূমিকায় অভিনয়ের জন্য অধিক স্মরণীয়। তিনি শ্রী চৈতন্য মহাপ্রভু (১৯৫৪) চলচ্চিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার পুরস্কার অর্জন করেন এবং মির্জা গালিব চলচ্চিত্রে নাম ভূমিকায় অভিনয় করে আরেকটি ফিল্মফেয়ার পুরস্কারের মনোনয়ন লাভ করেন।
প্রারম্ভিক জীবন
ভারতভূষণ ভল্লা ১৯২০ সালের ১৪ই জুন তদানীন্তন ব্রিটিশ ভারতের সংযুক্ত আগ্রা ও ওধ প্রদেশে (বর্তমান ভারতের উত্তরপ্রদেশের মিরাট শহরে এক বৈশ্য (বানিয়া) পরিবারে জন্মগ্রহণ করেন। তারপিতা রায়বাহাদুর মতিলাল ভল্লা মিরাটে সরকারি উকিল ছিলেন। মাত্র দুই বছর বয়সে তার মায়ের মৃত্যু হয়। মায়ের মৃত্যুর পর তিনি ও তার বড় ভাই রমেশচন্দ্র ভল্লা তাদের নানাবাড়ি আলিগড়ে বেড়ে ওঠেন। তিনি আলিগড়ের ধরম সমাজ কলেজ থেকে স্নাতক সম্পন্ন করেন। তার বড় ভাই তখন চলচ্চিত্র প্রযোজক, তিনি লখনউয়ে আইডিয়াল স্টুডিওজের মালিক ছিলেন। পড়াশোনা শেষ করার পর পিতার অনিচ্ছা স্বত্বেও তিনি অভিনয়কে পেশা হিসেবে বেছে নেন। তিনি প্রথমে চলচ্চিত্রে অভিনয় করতে কলকাতা যান কিন্তু সেখানে সুযোগ না পেয়ে তৎকালীন বম্বে (বর্তমান মুম্বইয়ে) গিয়ে অভিনেতা হিসেবে প্রতিষ্ঠা লাভ করেন।
কর্মজীবন
থাম্ব|200px|ডান|১৯৫২ সালে [[বৈজু বাওরা (চলচ্চিত্র)|বৈজু বাওরা চলচ্চিত্রে ভারত]] ১৯৪১ সালে চিত্রলেখা চলচ্চিত্র দিয়ে তার অভিষেক ঘটে। এরপর ভক্ত কবীর, সুহাগ রাত, আঁখে, জন্মাষ্টমী চলচ্চিত্রে অভিনয় করেন। এক দশক বলিউডে নিজেকে প্রতিষ্ঠিত করতে সংগ্রাম করার পর ১৯৫২ সালে বৈজু বাওরা চলচ্চিত্রে নাম ভূমিকায় অভিনয় করেন। এতে তিনি তার পিতার মৃত্যুর প্রতিশোধ নিতে তানসেনকে সঙ্গীত দ্বৈরথে আহ্বান জানান। এই চলচ্চিত্র তাকে রাতারাতি তারকাখ্যাতি এনে দেয় এবং তিনি মোহাম্মদ রফি, মীনা কুমারী ও নওশাদ আলীর সাথে চলচ্চিত্র জগতের অন্যতম ম্যাটিনি আইডল হয়ে ওঠেন। তিনি ১৯৫৪ সালে ভক্তিমূলক শ্রী চৈতন্য মহাপ্রভু চলচ্চিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার পুরস্কার অর্জন করেন। এছাড়া তিনি জীবনীমূলক মির্জা গালিব চলচ্চিত্রে অভিনয় করে শ্রেষ্ঠ অভিনেতা বিভাগে আরেকটি ফিল্মফেয়ার পুরস্কারের মনোনয়ন লাভ করেন।
১৯৫০ ও ১৯৬০-এর দশকের প্রতিভাধর অভিনেতা ও প্রখ্যাত তারকা হওয়া স্বত্বেও তাকে প্রায়ই বিয়োগান্ত চরিত্রে দেখা যেত। এই সময়ে অভিনেত্রী মধুবালার সাথে তার যুগলবন্দী বেশ জনপ্রিয় হয়ে ওঠে। তারা একত্রে গেটওয়ে অব ইন্ডিয়া (১৯৫৭), ফাগুন (১৯৫৮) ও বরসাত কি রাত (১৯৬০)-এর মত সফল চলচ্চিত্রে অভিনয় করেন। রবসাত কি রাত চলচ্চিত্রে প্রণয়ধর্মী মুখ্য চরিত্রে ভারতের স্বভাবসুলভ প্রতিভার স্বাক্ষর পাওয়া যায়।
ব্যক্তিগত জীবন ও মৃত্যু
ভারত ভূষণ মিরাটের সম্ভ্রান্ত জমিদার রায়বাহাদুর বুধা প্রকাশের কন্যা সরলাকে বিয়ে করেন। তাদের দুই কন্যা। বড় মেয়ে অনুরাধা পোলিও রোগে আক্রান্ত ছিলেন। ছোট মেয়ে অপরাজিতা ১৯৮৬ সালের জনপ্রিয় টিভি অনুষ্ঠান রামায়ণ-এ রাবণের স্ত্রী মন্দোদরী চরিত্রে অভিনয়ের জন্য পরিচিত ছিলেন। বরসাত কি দিন মুক্তির কিছু দিন পর ভারতের স্ত্রী সরলা দ্বিতীয় সন্তান জন্ম দিতে গিয়ে জটিলতায় মারা যান। ১৯৬৭ সালে তিনি বরসাত কি দিন চলচ্চিত্রের তার সহশিল্পী রত্নাকে বিয়ে করেন। রত্না সে সময়ে নায়িকাদের বোন বা বান্ধবী চরিত্রে অভিনয়ের জন্য পরিচিত মুখ ছিলেন।
ভারত ১৯৯২ সালের ২৭শে জানুয়ারি বম্বেতে (বর্তমান মুম্বই) মৃত্যুবরণ করেন।
পিটার ওয়াকার
পিটার মাইকেল ওয়াকার, এমবিই (Peter Walker; জন্ম: ১৭ ফেব্রুয়ারি, ১৯৩৬ - মৃত্যু: ৫ এপ্রিল, ২০২০) ব্রিস্টলের ক্লিফটন এলাকায় জন্মগ্রহণকারী ইংরেজ আন্তর্জাতিক ক্রিকেটার ও ধারাভাষ্যকার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন এবং দক্ষিণ আফ্রিকান ক্রিকেটে ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি বামহাতে কার্যকরী বোলিংশৈলী উপস্থাপন করেছেন পিটার ওয়াকার।
প্রথম-শ্রেণীর ক্রিকেট
১৯৫২ সালে ১৬ বছর বয়সে কেপ থেকে সাউথ ওয়েলসে পিতামহকে দেখার জন্যে চলে আসেন। এ পর্যায়ে গ্ল্যামারগনের পক্ষে যাচাই-বাছাইয়ের খেলায় অংশ নেন। ১৯৫৫ সালে ক্লাবের কর্মকর্তা হিসেবে যুক্ত হন। মাঝারিসারিতে আক্রমণধর্মী ব্যাটসম্যান ও বামহাতি সুই বোলার হিসেবে খেলার জন্যে মনোনীত হন। তবে, খেলোয়াড়ী জীবনের শেষদিকে অর্থোডক্স বামহাতি স্পিনার হিসেবে খেলেন।
ব্রিস্টলের ক্লিফটন এলাকায় পিটার ওয়াকারের জন্ম। তবে, পড়াশোনার কিছুটা সময়ে দক্ষিণ আফ্রিকায় অতিবাহিত করেন। দীর্ঘদেহের অধিকারী ডানহাতি মাঝারিসারির ব্যাটসম্যান ছিলেন তিনি। তবে, বামহাতে ভিন্ন মানসম্পন্ন পেস বোলিংয়ে সক্ষমতা প্রদর্শন করেছেন। মিডিয়াম পেস বোলিং থেকে শুরু করে স্লো স্পিন বোলিং করতে পারতেন। এছাড়াও দর্শনীয়ভাবে পিচের কাছাকাছি এলাকায় ফিল্ডিং করতেন। সচরাচর শর্ট লেগ অঞ্চলে অবস্থান করতেন।
ব্রিস্টলে জন্মগ্রহণ করলেও দক্ষিণ আফ্রিকায় সময় অতিবাহিত করেন। ছয় ফুট চার ইঞ্চি উচ্চতার অধিকারী পিটার ওয়াকার অল-রাউন্ডার হিসেবে পরিচিতি লাভ করেন। বিশেষতঃ কাছাকাছি এলাকায় ফিল্ডিং করে ৬৫৬ ক্যাচ নিয়ে সবিশেষ দক্ষতার পরিচয় দেন। প্রায়শঃই স্লিপ কিংবা শর্ট লেগ অঞ্চলে অবস্থান করতেন।
১৯৫৯ সালে চমৎকার মৌসুম অতিবাহিত করেন। ১৫৬৪ রানের পাশাপাশি ৮০ উইকেট লাভ করেন। আন্তর্জাতিক পর্যায়ে উপেক্ষিত হলেও গ্ল্যামারগনের পক্ষে ব্যাট ও বল হাতে চমৎকার খেলছিলেন। ১৯৬৯ সালে কাউন্টি চ্যাম্পিয়নশীপের শিরোপা জয় করে তার দল।
১৯৭১ সালে টনি লুইস অধিনায়ক হিসেবে অবসর গ্রহণ করলে পিটার ওয়াকারকে এ দায়িত্ব পালনে রাখা হবে বলে ধারণা করা হয়। কিন্তু ক্লাব কর্তৃপক্ষে মজিদ খানকে এ দায়িত্বভার প্রদান করেন। এরপর ১৯৭২ সালের শেষদিকে খেলার জগৎ থেকে অবসর নেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন পিটার ওয়াকার। ৯ জুন, ১৯৬০ তারিখে বার্মিংহামে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৭ জুলাই, ১৯৬০ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি। কাউন্টি ক্রিকেটে অপূর্ব ক্রীড়াশৈলী প্রদর্শনের স্বীকৃতিস্বরূপ ১৯৬০ সালে সফরকারী দক্ষিণ আফ্রিকার বিপক্ষে প্রথম তিন টেস্টে খেলার জন্যে ইংরেজ দলে অন্তর্ভুক্ত হন। বেশ ভালো খেলা উপহার দিলেও পরে আর তাকে টেস্ট দলে রাখা হয়নি।
১৯৬০ সালে সফরকারী দক্ষিণ আফ্রিকা দলের বিপক্ষে তিন টেস্টে অংশ নেন। তিনটি খেলাতেই নিচেরসারিতে খেলে বেশ সফল হন ও বেশ ভালো বোলিং করেন। তবে, এ পরিসংখ্যানও দলে পাকাপোক্ত করার জন্যে যথেষ্ট বলে বিবেচিত হয়নি। এ পর্যায়ে ব্যাটিং সমৃদ্ধ ইংল্যান্ড দলে ডেভিড অ্যালেন, রে ইলিংওয়ার্থ ও ফ্রেড টিটমাসের সাথে স্পিন বোলিংয়ের প্রতিদ্বন্দ্বিতায় অবতীর্ণ হতে হয় তাকে। এরপর আর তাকে কোন টেস্টে খেলতে দেখা যায়নি। ঐ তিন টেস্টেই স্বাগতিক ইংল্যান্ড দল জয় পেয়েছিল।
অর্জন
ব্যাটসম্যান হিসেবে এগারো মৌসুমে সহস্রাধিক রানের মাইলফলক স্পর্শ করেছেন। প্রায়শঃই সতীর্থদের ব্যর্থতায় নিজের এ সাফল্য প্রকাশে সচেষ্ট ছিলেন। তবে, সতেরো বছরের প্রথম-শ্রেণীর খেলোয়াড়ী জীবনে মাত্র তেরোটি শতরানের ইনিংস খেলেছেন তিনি। এছাড়াও, মাত্র ২৬ গড়ে রান তুলেছিলেন। অবশ্য ঐ সময়ে পিচ খোলামেলা থাকতো। তার বোলিং বেশ কার্যকরী ছিল।
অশ্শুর্বানিঅপ্লি
অশ্শুর্বানিঅপ্লি নব্য-অ্যাসিরিয়ান সাম্রাজ্যের রাজা ছিলেন খ্রিস্টপূর্ব ৬৬৯ থেকে ৬৩১ সালে তার মৃত্যু পর্যন্ত।
পিটার ওয়াকার
অর্জন
১৯৬১ সালে ১০১ উইকেট ও সহস্রাধিক রান সংগ্রহ করে ডাবল লাভের ন্যায় বিশেষ কৃতিত্বের পরিচয় দেন। এছাড়াও, ১৯৫৯ ও ১৯৬২ সালে স্বল্পের জন্যে এ কৃতিত্ব অর্জন থেকে দূরে থাকেন। ফিল্ডার হিসেবে তিনি সর্বকালের সেরাদের তালিকায় অবস্থান করেন। ৪৬৯টি খেলায় ৬৯৭ ক্যাচ তালুবন্দী করেন। তন্মধ্যে, ১৯৬১ সালে ৭৩ ক্যাচ নিয়েছিলেন। এ পর্যায়ে সহস্রাধিক রান ও ১০০ উইকেট পেয়েছিলেন তিনি। ওয়ালি হ্যামন্ড ও মিকি স্টুয়ার্টের পর এক মৌসুমে ফিল্ডার হিসেবে তৃতীয় সর্বোচ্চ ক্যাচ নেন। প্রথম-শ্রেণীর ক্রিকেটের ইতিহাসে রান, উইকেট ও ক্যাচ সংখ্যায় ট্রেবল নিয়ে রেকর্ড গড়েন।
২০১১ সালে ক্রিকেট খেলায় অসামান্য অবদানের স্বীকৃতিস্বরূপ নববর্ষের সম্মাননায় এমবিই উপাধিতে ভূষিত হন।